Kandideerimiskutse operatiivüksuste haldurite ametikohtadele

Ajutine teenistuja (artikli 2 punkt f, AD 8) – eesmärgiga koostada reservnimekiri – ERA/AD/2017/001-OPE

|  |
| --- |
| *TÖÖÜLESANDED* |
| Töötaja hakkab tööle Euroopa Liidu Raudteeameti ühes operatiivüksuses üksuse juhataja alluvuses.  Ametikoha tundlikkuse tõttu peab edukas kandidaat täitma konfidentsiaalsusnõudeid.  Põhiülesanded ja -kohustused:  **Inimeste ja tegevuse juhtimine ja korraldus**   * Üksuse ühe sektori töökorralduse kohta ettepanekute esitamine ja töökorralduse jälgimine, sektori tegevuse täitmisel tööülesannete ja vastutusalade tõhusa jaotuse tagamine töötajate vahel, eelkõige: * üksuse sektori juhtimine ja haldamine üksuse juhataja alluvuses, tagades eeldatavate tulemuste saavutamise ja selle, et töötajad täidavad üksuse tööprogrammi asjakohaste osade rakendamiseks vajalikud tööülesanded ning püüdlevad ameti missiooni ja eesmärkide täitmise poole, ning võimaldades seejuures töötajatel välja kujundada oma täit potentsiaali; * sektori töö kvaliteedi kavandamine, kontrollimine ja jälgimine; * üksuse juhtimisrühmas osalemine, et tagada üksuse eri sektorites järjepidevad lähenemisviisid; * teistele sektoritele ja üksustele raudteeveeremi ja/või veeremiüksuste lubadega seotud tehnilise eksperdiabi pakkumine, kui see on kokku lepitud ja seda on vaja nende tööülesannete täitmiseks; * töötajate pädevuste ja profiilide määratlemine sektori eeldatavate tööülesannete alusel; * eesmärkide saavutamise ja töötajate tulemuslikkuse jälgimine ja hindamine asjakohaste kriteeriumide/näitajate alusel ning saavutatud tulemuste aruandlus üksuse juhatajale; * vastastikune suhtlus sektori töötajatega, tagades, et töötajatel on olemas vajalik teave ning võimalus anda tagasisidet oma tegevuse ja töö kohta.   **Tegevuspõhimõtete väljatöötamine ja välissuhted**   * Ameti tegevuse strateegilises kavandamises ja tegevuspõhimõtete väljatöötamises osalemine; * sektori missiooni ja eesmärkide kohta ettepanekute esitamine üksuses ja ametis; * Euroopa Komisjoni ning muude institutsioonide ja asutustega suhtlemine töötaja vastutusalasse kuuluvates küsimustes; * üksuse/ameti esindamine ametisisestel ja -välistel koosolekutel, üritustel ja töörühmades; * nõustamine, analüüsimine, aruannete koostamine, soovituste esitamine ja algatuste kavandamine üksuse juhataja palvel. |

|  |
| --- |
| *KUTSEKVALIFIKATSIOON JA MUUD NÕUDED* |
| Sobiv kandidaat peab vastama avalduste esitamise tähtpäeval järgmistele kriteeriumidele.  **SOBIVUSKRITEERIUMID**   * Haridustase, mis vastab vähemalt 4-aastase nominaalõppeajaga, diplomiga tõendatud ja lõpetatud kõrgharidusele, ning pärast kõrghariduse omandamist vähemalt 12-aastane erialane töökogemus * **VÕI** * Haridustase, mis vastab vähemalt 3-aastase nominaalõppeajaga, diplomiga tõendatud ja lõpetatud kõrgharidusele, ning pärast kõrghariduse omandamist vähemalt 13-aastane erialane töökogemus   **VÕI**   * kui see on teenistuse huvides õigustatud, samaväärsel tasemel kutsealane koolitus. * Kõrgharidus peab olema tehnika, loodusteaduste või muul sarnasel erialal. * Vähemalt 5-aastane asjakohane töökogemus (mis on omandatud pärast kõrghariduse omandamist) raudteesektoris käesoleva ametikohaga seotud töökohal. * Euroopa Liidu ühe ametliku keele[[1]](#footnote-1) väga hea oskus ning teise Euroopa Liidu ametliku keele[[2]](#footnote-2) valdamine ametikohaga kaasnevate ülesannete täitmiseks vajalikul tasemel; * Kandidaat peab olema Euroopa Liidu liikmesriigi või Euroopa Majanduspiirkonna lepingu osalisriigi (Island, Liechtenstein või Norra) kodanik. * Kandidaadil peavad olema kõik kodanikuõigused. * Kandidaat peab olema täitnud kõik sõjaväeteenistust reguleerivate seadustega ettenähtud kohustused.[[3]](#footnote-3) * Kandidaadil peavad olema ametiülesannete täitmiseks vajalikud isikuomadused.[[4]](#footnote-4) * Kandidaat peab olema füüsiliselt võimeline oma ametikohustusi täitma.[[5]](#footnote-5)   Nõuetekohaseid kandideerimisavaldusi hinnatakse ja neile antakse punkte allpool esitatud kriteeriumide alusel. Kandidaadid, kes ei vasta kõigile kohustuslikele nõuetele, arvatakse valikumenetlusest välja. Soovitavate kriteeriumide täitmine tuleb kandidaadile kasuks, kuid mittetäitmisel ei arvata teda valikumenetlusest välja.  **VALIKUKRITEERIUMID**  Et valikukomisjon saaks hinnata kandidaadi pädevust ja oskusi, palutakse kandidaadil esitada oma haridustaseme ja erialase töökogemuse kohta konkreetseid näiteid, mis tõendavad, et kandidaat vastab kohustuslikele ja soovitatavatele valikukriteeriumidele.   1. *Kohustuslikud kriteeriumid*  * Põhjalikud teadmised raudteesektorist ja asjaomased kogemused, eelkõige raudteesüsteemide koostalitlusvõime ja/või veeremiüksuste lubade valdkonnas. * Inglise keele väga hea oskus (kõnes ja kirjas vilunud keelekasutaja ehk C1-tasemel). * Suutlikkus lõimida eri allikatest pärinevat teavet, et teha väärtuslikke ja õigeid järeldusi (teabehaldusoskused). * Suutlikkus prioriseerida tööd ja hallata oma vastutusala ressursse (tööülesannete haldamise oskused). * Kogemus inimeste juhtimisega seotud ametikohtadel (inimeste juhtimise oskused). * Head suhtlus- ja juhtimisoskused (sh suhtlemisel ja nõustamisel mitmekultuurilises töökeskkonnas). * Head isiklikud juhtimisoskused (sh pingetaluvus, sihikindlus, raskuste konstruktiivse lahendamise oskus). * Hea MS Office’i kasutamise oskus.  1. *Soovitavad kriteeriumid*  * Teadmised Euroopa Liidu raudteepoliitikast ja õigusaktidest. * Teadmised raudteeveeremi konstruktsioonilahendustest ja kasutuslubadest. * Tegevuspõhimõtete väljatöötamise ja rakendamise kogemus. * Konkreetsed ja vahetu osalemise kogemused veeremiüksuste lubade väljastamisel. * Konkreetsed kogemused raudteesüsteemide (rajatised või veeremiüksused) käitamise valdkonnas. * Muude Euroopa Liidu keelte oskus tööülesannete täitmiseks vajalikul tasemel (kõnes ja kirjas iseseisva keelekasutaja ehk B2-tasemel).   Olenevalt laekunud avalduste arvust võib valikukomisjon kohaldada eespool loetletud valikukriteeriumide piires rangemaid nõudeid. |

Kandideerimiskutse operatiivüksuste haldurite ametikohtadele

Ajutine teenistuja (artikli 2 punkt f, AD 8) – eesmärgiga koostada reservnimekiri – ERA/AD/2017/001-OPE

|  |  |
| --- | --- |
| *Avaldamiskuupäev:* 13/02/2017 | *Avalduste esitamise tähtaeg:* 13/03/2017 (23.59 Kesk-Euroopa aja järgi, Valenciennes’i kellaaeg) |
| *Lepingu liik:* ajutine teenistuja, artikli 2 punkt f  *Tegevusüksus ja palgaaste:* AD 8 | *Teenistuskoht:* Valenciennes (Prantsusmaa) |
| *Lepingu kestus:* 4 aastat, mida võib pikendada veel 4 aastaks. Lepingu teistkordsel pikendamisel muutub see tähtajatuks. | *Kuu põhipalk:*6502,76 eurot 1. palgaastmel koefitsiendiga 13,8% (alates 1.7.2016) ning eritoetused, kui asjakohane |
| *Üksus:* vt allpool | |
| *Avaldused tuleb saata e-posti aadressil:* jobs@era.europa.eu | *Reservnimekiri kehtib kuni:*31.12.2018 (reservnimekirja kehtivust võib pikendada) |

|  |
| --- |
| *AMET* |
| Euroopa Liidu Raudteeamet (ERA) on asutatud Euroopa Parlamendi ja nõukogu 11. mai 2016. aasta määrusega (EL) 2016/796. Meie missioon on panna raudteesüsteem ühiskonna hüvanguks paremini toimima ning selleks osaleme ühtse ja piirideta Euroopa kõrge ohutustasemega raudteepiirkonna loomisel, töötades välja Euroopa raudteeliikluse juhtimissüsteemi (ERTMS) ohutuse ühtse käsitluse ning lihtsustades klientide juurdepääsu Euroopa raudteesektoris. Peale selle hakkab ERA 2019. aastal väljastama raudteeveo-ettevõtjatele ühtseid, kogu Euroopa Liidus kehtivaid ohutustunnistusi ja veeremiüksuste lube, mille alusel tohib neid kasutada mitmes riigis, ning osaleb ERTMSi taristu eelheakskiiduprotsessis. Amet asub Prantsusmaal Valenciennes’is (peakorter) ja Lille’is (konverentsikeskus) ning praegu on ametis 160 töötajat.  Lisateave ameti kohta on meie veebilehel: [http://www.era.europa.eu](http://www.era.europa.eu/) |

|  |
| --- |
| *KANDIDEERIMISMENETLUS* |
| Et avaldus oleks **kehtiv**, peavad kandidaadid esitama järgmised dokumendid.   * Üksikasjalik elulookirjeldus (üksnes Euroopa Liidu CV vorm). Lisateave:   <http://europass.cedefop.europa.eu/et/documents/curriculum-vitae/templates-instructions>   * Motivatsioonikiri (kuni 2 lk), milles kandidaat selgitab, miks ta on ametikohast huvitatud ja mis lisaväärtust ta valituks osutudes ametile pakub. * Nõuetele vastavuse tabel (vt lisa).   **Nende juhiste eiramisel kõrvaldatakse kandidaat valikumenetlusest.**  Ameti töökeel on inglise keel ja valikumenetluse lihtsustamiseks soovitatakse kandidaatidel esitada kandideerimisavaldus inglise keeles.  Kandideerimisavaldused tuleb saata e-posti aadressil [**jobs@era.europa.eu**](mailto:jobs@era.europa.eu) hiljemalt **13/03/2017** kell 23.59 Kesk-Euroopa aja järgi (Valenciennes’i kellaaeg), **märkides e-kirja teemareale kandideerimiskutse viitenumbri**.  Faksi või tavapostiga saadetud avaldusi vastu ei võeta.  Kui menetluse mis tahes etapis selgub, et kandidaadi esitatud teave ei ole õige, kõrvaldatakse ta valikumenetlusest.  Kandidaatidel on keelatud valikukomisjoniga otseselt või kaudselt ühendust võtta või lasta kellelgi seda enda eest teha. Ametisse nimetaval asutusel on õigus kõrvaldada valikumenetlusest seda keeldu rikkunud kandidaat.  Kandidaatidest koostatakse reservnimekiri, mis kehtib kuni **31.12.2018**. Ametisse nimetav asutus võib reservnimekirja kehtivusaega pikendada. Reservnimekirja võidakse kasutada sarnase ametikoha täitmiseks.  **NB! Laekuvate avalduste suure arvu tõttu võib mahuka andmehulga töötlemine avalduste esitamise tähtaja liginedes süsteemi üle koormata. Seepärast soovitame kandidaatidel saata avaldused varakult.**  **NB!** Tõendavaid dokumente (nt kraadide/diplomite kinnitatud koopiad, töökogemust tõendavad dokumendid jne) EI OLE vaja saata kohe, vaid neid võidakse küsida valikumenetluse hilisemas etapis. Esitatud dokumente kandidaatidele ei tagastata. |

|  |
| --- |
| *VALIKUMENETLUS* |
| Valik toimub järgmiselt.   1. Valikukomisjon kontrollib kandideerimisavalduste kehtivust ja sobivuskriteeriumide täitmist. 2. Sobivuskriteeriumidele vastavaid kandidaate hinnatakse valikukriteeriumide põhjal. 3. Valikukomisjon hindab sobivate kandidaatide motivatsioonikirju ja CVsid ning koostab kandideerimiskutses loetletud valikukriteeriume kõige paremini täitvate kandidaatide nimekirja. 4. Kutse saadetakse kandidaatidele, kes said valikukriteeriumide alusel toimunud valikueelsel sõelumisel kõige rohkem punkte. 5. Valikukomisjon vestleb kandidaatidega ja testib neid. 6. Kirjalik test on ingliskeelne. 7. Vestlus toimub inglise keeles. Kui inglise keel on kandidaadi emakeel, kontrollitakse vestlusel CVs teise keelena märgitud keele oskust. 8. Kandidaati hinnatakse täiendavalt spetsiaalses hindamiskeskuses. Hindamine toimub inglise keeles. 9. Vestluse ja kirjaliku testi tulemuste põhjal esitab valikukomisjon ametisse nimetavale asutusele sobivate kandidaatide nimekirja.[[6]](#footnote-6) Kandidaadid on nimekirjas loetletud tähestiku järjekorras koos vestlusel ja kirjalikus testis (kui asjakohane) saadud punktidega. Vestluse ja kirjaliku testi (kui asjakohane) tulemuste põhjal kvalifitseerunud kandidaatidest koostatakse reservnimekiri (kui asjakohane). Kandidaatidele tuletatakse meelde, et reservnimekirja lisamine ei taga töölevõtmist. 10. Enne ajutise teenistuja töölevõtmist kontrollib ametisse nimetav asutus, ega kandidaadil ei ole isiklikku huvi, mis võiks kahjustada tema sõltumatust, või muud huvide konflikti. Kandidaat teavitab ametisse nimetavat asutust tegelikust või võimalikust huvide konfliktist erivormil. Vajaduse korral võtab ametisse nimetav asutus asjakohaseid meetmeid. 11. Reservnimekiri kehtib kuni 31.12.2018. Selle kehtivust võib pikendada ametisse nimetava asutuse otsusega. 12. Sobivad kandidaadid võetakse tööle ametisse nimetava asutuse otsusega. Enne töölevõtmist võidakse nõuda, et reservnimekirjas olev kandidaat vestleks tegevdirektoriga. |

|  |  |
| --- | --- |
| *TEENISTUSTINGIMUSTE KOKKUVÕTE* | |
| 1. Töötasu ei maksustata riiklike maksudega, kuid sellest peetakse kinni Euroopa Liidu maks.  2. Töötajal on õigus saada põhipuhkust kaks päeva kalendrikuu kohta ning lisapäevi sõltuvalt staažist ja palgaastmest, väljaspool kodumaad töötavad töötajad saavad 2,5 päeva lisapuhkust ning vabad on ka keskmiselt 16 riigipüha aastas.  3. Üldine ja rakenduslik tehniline koolitus ning erialase enesetäiendamise võimalused.  4. Euroopa Liidu pensioniskeem (pärast 10-aastast teenistust).  5. Euroopa Liidu ühise ravikindlustusskeemi õnnetusjuhtumi- ja kutsehaiguskindlustus, töötus- ja töövõimetuskindlustus ning reisikindlustus. | **Olenevalt töötaja isiklikust olukorrast ja päritoluriigist võib tal olla õigus ka järgmistele toetustele.**  6. Kodumaalt eemalviibimise või välismaal elamise toetus  7. Majapidamistoetus  8. Ülalpeetava lapse toetus  9. Õppetoetus  10. Sisseseadmistoetus ja kolimiskulude hüvitamine  11. Esialgsed ajutised päevarahad  12. Muud hüved (teenistusse asumisega seotud sõidukulude hüvitamine jt)  Nende tingimuste lisateave on **personalieeskirjade VII lisas** (lk 96–110):  <http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:ET:PDF> |

|  |  |
| --- | --- |
| *KOHUSTUSED* | |
| **Kohustus edendada võrdseid võimalusi**  Amet tagab tööandjana võrdsed võimalused ning ootab avaldusi kõikidelt sobivus- ja valikukriteeriume täitvatelt kandidaatidelt, diskrimineerimata kedagi tema kodakondsuse, vanuse, rassi, poliitiliste, filosoofiliste või usuliste veendumuste, soo või seksuaalse sättumuse, puuete, perekonnaseisu või muude perekondlike olude põhjal. | **Avalduse läbivaatamine**  Kandidaat, kelle arvates on tema avalduse sobivuse hindamisel eksitud, võib taotleda otsuse läbivaatamist. Läbivaatamistaotluse võib esitada 20 kalendripäeva jooksul pärast avalduse tagasilükkamisest teatava e-kirja saamist. Läbivaatamistaotlusele tuleb märkida valikumenetluse viitenumber ning nimetada selgelt sobivuskriteerium(id), mille taaskaalutlemist taotletakse, ning taotlemise põhjused. Taotlus tuleb saata ametile e-postiga (jobs@era.europa.eu).  Kandidaadile teatatakse valikukomisjoni otsus 15 kalendripäeva jooksul pärast taotluse saamist. |

|  |  |
| --- | --- |
| *KAEBUSMENETLUSED* | |
| Kui kandidaadi arvates on konkreetne otsus tema huve kahjustanud, võib ta esitada Euroopa Liidu ametnike personalieeskirjade ning muude teenistujate teenistustingimuste artikli 90 lõike 2 alusel kaebuse järgmisel aadressil:  Executive Director  European Union Agency for Railways  120, rue Marc Lefrancq  FR - 59300 Valenciennes  Kaebus tuleb esitada 3 kuu jooksul pärast kandidaadi huve kahjustanud otsusest teada saamist.  Kaebuse tagasilükkamise korral võib kandidaat vastavalt Euroopa Liidu toimimise lepingu artiklile 270 ning Euroopa Liidu ametnike personalieeskirjade ja muude teenistujate teenistustingimuste artiklile 91 esitada kaebuse Euroopa Liidu Avaliku Teenistuse Kohtule:  The General Court of the European Union  Rue du Fort Niedergrünewald  L-2925 Luxembourg  <http://curia.europa.eu/>  NB! Ametisse nimetaval asutusel ei ole õigust muuta valikukomisjoni otsuseid. Kohus on järjekindlalt seisukohal, et kontrollib valikukomisjonide ulatuslikku otsustusõigust üksnes valikumenetluse eeskirjade rikkumise korral. | Vastavalt Euroopa Liidu toimimise lepingu artikli 228 lõikele 1 ning Euroopa Parlamendi 9. märtsi 1994. aasta otsusele ombudsmani ülesannete täitmist reguleeriva korra ja üldtingimuste kohta (EÜT L 113, 4.5.1994) on võimalik esitada kaebus ka Euroopa Ombudsmanile:  European Ombudsman  1, Avenue du Président Robert Schuman – CS 30403  FR – 67001 Strasbourg Cedex  [http://www.ombudsman.europa.eu](http://www.ombudsman.europa.eu/)  NB! Kaebuse esitamine ombudsmanile ei peata personalieeskirjade artikli 90 lõikes 2 ega artiklis 91 sätestatud tähtaega kaebuse esitamiseks ega otsuse edasikaebamiseks Euroopa Liidu Avaliku Teenistuse Kohtusse Euroopa Liidu toimimise lepingu artikli 270 alusel. |

|  |  |
| --- | --- |
| *ANDMEKAITSE* | |
| Kandidaadi esitatud andmeid töödeldakse avalduse haldamiseks, et teha eelvalik kandidaadi võimalikuks töölevõtmiseks.  Kõiki isikuandmeid töödeldakse kooskõlas Euroopa Parlamendi ja nõukogu 18. detsembri 2000. aasta määrusega (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta. | Lisateave:  <http://www.era.europa.eu/The-Agency/Jobs/Pages/HR-Privacy-Statement.aspx> |

1. Emakeel või muu Euroopa Liidu ametlik keel, mida kandidaat oskab väga hästi Euroopa keeleõppe raamdokumendis määratletud C1-tasemel <http://europass.cedefop.europa.eu/et/resources/european-language-levels-cefr>. [↑](#footnote-ref-1)
2. Teise Euroopa Liidu ametliku keele oskus, mis vastab vähemalt Euroopa keeleõppe raamdokumendis määratletud B2-tasemele. [↑](#footnote-ref-2)
3. Kui asjakohane. [↑](#footnote-ref-3)
4. *Enne ametisse nimetamist tuleb valituks osutunud kandidaadil esitada enda kohta väljavõte karistusregistrist.* [↑](#footnote-ref-4)
5. Enne ametisse nimetamist peab valituks osutunud kandidaat läbima ameti määratud terviseasutuses tervisekontrolli, et kontrollida, kas Euroopa Liidu ametnike personalieeskirjade ning liidu muude teenistujate teenistustingimuste artikli 28 punkt e on täidetud. [↑](#footnote-ref-5)
6. Ainult kandidaadid, kelle punktisumma on vähemalt 50%. [↑](#footnote-ref-6)